रंगपुर
रंगपुर गुजरात के काठियावाड़ प्रायद्वीप में सुकभादर नदी के समीप स्थित है। इस स्थल की खुदाई वर्ष 1953-1954 में ए. रंगनाथ राव द्वारा की गई थी। यहाँ पर पूर्व हड़प्पा कालीन संस्कृति के अवशेष मिले हैं। रंगपुर से मिले कच्ची ईटों के दुर्ग, नालियां, मृदभांड, बांट, पत्थर के फलक आदि महत्त्वपूर्ण हैं। यहाँ धान की भूसी के ढेर मिले हैं।
रंगपो नदी
रंगपो नदी (Rangpo River) भारत के सिक्किम राज्य की एक नदी है। यह तीस्ता नदी की एक महत्वपूर्ण उपनदी है। सिक्किम का रंगपो नगर इसके उत्तरी किनारे पर बसा हुआ है, और रंगपो के समीप ही इसका संगम तीस्ता नदी से होता है। यहाँ सिक्किम राज्य के पूर्व सिक्किम ज़िले की सीमा पश्चिम बंगाल राज्य के दार्जीलिंग ज़िले के साथ सटी है। रंगपो नदी का आरम्भ रंगपो चू नामक एक पर्वतीय जलधारा में होता है।